На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о буџету општине Гаџин Хан за 2019. годину („Службени лист града Ниша“ број 112/2018) и Предлога Службе за буџет, финансије и пореску администрацију број 400-420/19-IV/01 од 15.04.2019. године,

Општинско веће општине Гаџин Хан на седници одржаној 17. априла 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2019. годину (“Службени лист града Ниша” број 112/2018):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 76.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **452.000,00** динара (четиристотинепедесетдвехиљадединара) Народној библиотеци ,,Бранко Миљковић“ Гаџин Хан за исплату отпремнине помоћнику директора на основу споразумног престанка радног односа.

1. Средства из тачке 1. овог предлога распоређују се у оквиру

 **Раздео 5**

 **Глава 5.02 – Народна библиотека ,,Бранко Миљковић“ Гаџин Хан**

 **Програм 13 – Развој културе и информисања**

 **1201- 0001 – Функционисање локалних установа културе**

 **Функција 820 – Услуге културе**

 **Позиција 137.**

 **Економска класификација 414000 – Социјална давања запосленима**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2019. годину и финансијског плана Народне библиотеке ,,Бранко Миљковић“ Гаџин Хан утврђено је да на позицији 137, економска класификација 414312-Отпремнине у случају отпуштања с посла нису предвиђена средства за ове намене.

Наиме, 12.04.2019. године је склопљен Споразум о престанку радног односа број 178-1 са запосленим Иваном Цветановићем (помоћник директора - III степен стручне спреме) и донето Решење број 179-1 о исплати шест просечних зарада у РС за месец који претходи месецу престанка радног односа према податку органа надлежног за послове статистике у 2019. години, која је у јануару износила 75.296,00 динара, што укупно износи 451.776,00 динара.

.

Како би се наведена сума могла исплатити средства се обезбеђују из текуће буџетске резерве.

Број: 06-400-249/19-III

У Гаџином Хану, 17.04.2019. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК ОПШТИНСКОГ ВЕЋА,

 Марија Цветковић